Inicien el derrocament de 27 vivendes de la Colònia Militar per a evitar riscos per a la seguretat de les persones
20/02/2015

# Inicien el derrocament de 27 vivendes de la Colònia Militar per a evitar riscos per a la seguretat de les persones

[![Imatge d’una de les vivendes que ja està derruïda parcialment](/images/noticias/2015/02/colonia-militar.jpg)](/images/noticias/2015/02/colonia-militar.jpg)

20.02.2015

L’Ajuntament assumeix l’actuació com a execució subsidiària i ho carregarà al propietari

L’Ajuntament de Paterna ha iniciat hui el derrocament de 27 de les vivendes de l’antiga colònia militar, concretament en l’entorn dels carrers Generals Cialdini, General Palafox i General Dolz. L’actuació es realitza mitjançant procediment d’execució subsidiària a causa d’una situació potencial de “risc per a les persones i béns”. Els treballs estaven previstos mesos arrere encara que no podien executar-se fins ara perquè era preceptiva la realització del projecte, aprovació, retenció de crèdit i adjudicació de les obres a desenrotllar. L’actuació pot prolongar-se durant unes tres setmanes per a la demolició de les vivendes i trasllat de tot el material de derrocament que es genere.

L’alcaldessa de Paterna, Elena Martínez, ha indicat que “a pesar de no tractar-se de vivendes de propietat municipal, l’Ajuntament ha hagut d’assumir l’actuació degut a la seua situació de deteriorament, per a evitar posar en risc la seguretat de qualsevol persona que poguera accedir al seu interior”.

Es tracta de vivendes que no reunien les mínimes condicions d’habitabilitat necessàries i no es trobaven ja ocupades per cap família. L’Ajuntament de Paterna va desenrotllar a finals del 2014 una actuació de rehabilitació en una desena de vivendes de La Coma, aprofitada per a ubicar a les últimes cinc famílies que habitaven legalment en vivendes de la colònia militar. Després d’aquesta actuació quedaran encara altres 21 vivendes que hauran de ser objecte d’una segona actuació

La colònia militar, antiga propietat del Ministeri de Defensa, va ser durant dècades la zona de vivendes dels militars de l’aquarterament Daoiz i Velarde, així com dels seus familiars. En 2008, a través de l’empresa pública SUMPA es va acordar amb els 42 inquilins que quedaven del poblat militar el seu reubicació en altres pavellons, o la construcció de noves vivendes per al seu trasllat. D’esta manera va quedar una part de la colònia militar perfectament rehabilitada i una altra, composta per vivendes amb problemes estructurals que desaconsellaven el seu ús i que ara és objecte d’esta actuació de derrocament.